Pljačkaši iskoristili pandemiju: Van Gogh ukraden iz holandskog muzeja

Slika Vincenta Van Gogha ukradena je tokom noći iz muzeja Singer Laren u Holandiji, objavila je novinska agencija ANP.

Muzej u gradu Larenu trenutno je zatvoren zbog pandemije korona virusa. Iz muzeja Singer Laren priopćili su da je slika “Proljetni vrt” ukradena u ponedjeljak u ranojutarnjim satima.

Policija istražuje provalu u muzej koji je trenutno zatvoren zbog restrikcija uvedenih kako bi se spriječilo širenje korona virusa.

Kako piše USA Today, nije poznato jesu li uz tu sliku ukradena i druga umjetnička djela, a tek se čeka tiskovna konferencija muzeja na kojoj će biti objavljeno više detalja.

Prije zatvaranja ove kulturne ustanove u tijeku je bila izložba pod nazivom “Ogledalo duše” na kojoj su izložena djela umjetnika poput Tooropa i Mondriana.